CELEX: 32012D0811
Language: el
Date: 2012-12-20 00:00:00
Title: Αποφαση 2012/811/ΚΕΠΠΑ του Συμβουλίου, της 20ής Δεκεμβρίου 2012 , για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

21.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/50
            
         ΑΠΟΦΑΣΗ 2012/811/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Δεκεμβρίου 2012
   για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 20 Δεκεμβρίου 2010 το Συμβούλιο εξέδωσε την απόφαση 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό (1).
            
         
               (2)
            
            
               Η απόφαση ΣΑΗΕ 2078 (2012) του Συμβουλίου Ασφαλείας των Ηνωμένων Εθνών, της 28ης Νοεμβρίου 2012,τροποποίησε τα κριτήρια υπαγωγής προσώπων και οντοτήτων που θα υπόκεινται σε περιοριστικά μέτρα, ως έχουν στις παραγράφους 9 και 11 της απόφασης ΣΑΗΕ 1807 (2008).
            
         
               (3)
            
            
               Η απόφαση ΣΑΗΕ 2078 (2012) προσέθεσε επίσης μια περαιτέρω εξαίρεση από τα μέτρα που ορίζονται στην παράγραφο 9 της απόφασης ΣΑΗΕ 1807 (2008).
            
         
               (4)
            
            
               Στις 12 και 30 Νοεμβρίου 2012 η επιτροπή κυρώσεων, η οποία συστάθηκε δυνάμει της απόφασης ΣΑΗΕ 1533 (2004), προσέθεσε νέα πρόσωπα στον κατάλογο των προσώπων και οντοτήτων που υπόκεινται σε περιοριστικά μέτρα.
            
         
               (5)
            
            
               Η απόφαση 2010/788/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/788/ΚΕΠΠΑ τροποποιείται ως εξής:
   
               1.
            
            
               Το άρθρο 3 αντικαθίσταται από το ακόλουθο κείμενο:
               «Άρθρο 3
               Επιβάλλονται περιοριστικά μέτρα, όπως ορίζεται στο άρθρο 4, παράγραφος 1, και στο άρθρο 5, παράγραφοι 1 και 2, κατά των ακόλουθων προσώπων και, ανάλογα με την περίπτωση, οντοτήτων, που κατονομάζει η επιτροπή κυρώσεων:
               
                           —
                        
                        
                           πρόσωπα ή οντότητες που ενεργούν κατά παράβαση του εμπάργκο οπλισμού και των συναφών μέτρων, όπως αναφέρεται στο άρθρο 1,
                        
                     
                           —
                        
                        
                           πολιτικοί και στρατιωτικοί ηγέτες ξένων ενόπλων ομάδων που δρουν στην ΛΔΚ και εμποδίζουν τον αφοπλισμό και τον οικειοθελή επαναπατρισμό ή την επανεγκατάσταση των μαχητών που ανήκουν στις ομάδες αυτές,
                        
                     
                           —
                        
                        
                           πολιτικοί και στρατιωτικοί ηγέτες κονγκολέζικων παραστρατιωτικών ομάδων που λαμβάνουν υποστήριξη έξωθεν της ΛΔΚ και εμποδίζουν τη συμμετοχή των μαχητών τους στις διαδικασίες αφοπλισμού, αποστράτευσης και επανένταξης,
                        
                     
                           —
                        
                        
                           πολιτικοί και στρατιωτικοί ηγέτες που δρουν στη ΛΔΚ και στρατολογούν ή χρησιμοποιούν παιδιά σε ένοπλες συρράξεις, αντιθέτως προς το ισχύον διεθνές δίκαιο,
                        
                     
                           —
                        
                        
                           άτομα ή οντότητες που δρουν στη ΛΔΚ και διαπράττουν σοβαρές παραβιάσεις που συνεπάγονται τη στοχοποίηση παιδιών ή γυναικών σε καταστάσεις ένοπλης σύγκρουσης, συμπεριλαμβανομένων των φόνων και ακρωτηριασμών, της σεξουαλικής βίας, των απαγωγών και της αναγκαστικής εκτόπισης,
                        
                     
                           —
                        
                        
                           άτομα ή οντότητες που παρεμποδίζουν την πρόσβαση στην ανθρωπιστική βοήθεια ή τη διανομή της στο ανατολικό τμήμα της ΛΔΚ,
                        
                     
                           —
                        
                        
                           άτομα ή οντότητες που παρανόμως στηρίζουν τις ένοπλες ομάδες στο ανατολικό τμήμα της ΛΔΚ μέσω του λαθρεμπορίου φυσικών πόρων, συμπεριλαμβανομένου του χρυσού,
                        
                     
                           —
                        
                        
                           άτομα ή οντότητες που ενεργούν εξ ονόματος ή κατ’ εντολή ατόμου κατονομαζομένου ή οντότητας που ανήκει σε κατονομαζόμενο άτομο ή ελέγχεται από αυτό,
                        
                     
                           —
                        
                        
                           άτομα ή οντότητες που σχεδιάζουν, χρηματοδοτούν ή συμμετέχουν σε επιθέσεις κατά των ειρηνευτικών δυνάμεων της αποστολής σταθεροποίησης του ΟΗΕ στη ΛΔΚ (MONUSCO),
                        
                     Κατάλογος αυτών των προσώπων και οντοτήτων περιέχεται στο παράρτημα.».
            
         
               2.
            
            
               Στο άρθρο 4 παράγραφος 3, μετά το στοιχείο γ), προστίθεται η ακόλουθη φράση:
               «ή όπου η εν λόγω είσοδος ή διέλευση απαιτείται για τη διεκπεραίωση δικαστικής διαδικασίας.».
            
         Άρθρο 2
   Τα πρόσωπα που απαριθμούνται στο παράρτημα της παρούσας απόφασης προστίθενται στον κατάλογο των προσώπων που περιέχεται στο παράρτημα της απόφασης 2010/788/ΚΕΠΠΑ.
   Άρθρο 3
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 20 Δεκεμβρίου 2012.
      
         
            Για το Συμβούλιο
         
         
            Ο Πρόεδρος
         
         E. ΦΛΟΥΡΕΝΤΖΟΥ
      
   
   
      (1)  ΕΕ L 336 της 21.12.2010, σ. 30.
   
      ΠΑΡΑΡΤΗΜΑ
      
         ΠΡΟΣΩΠΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2
      
      
                  Ονοματεπώνυμο
               
               
                  Άλλως
               
               
                  Ημερομηνία και τόπος γέννησης
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  MAKENGA, Sultani
               
               
                  Συνταγματάρχης Sultani Makenga
                  Emmanuel Sultani Makenga
               
               
                  25 Δεκεμβρίου 1973
                  Rutshuru, Λαϊκή Δημοκρατία του Κονγκό
               
               
                  Κονγκολέζος
                  Στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό.
               
               
                  Ο Sultani Makenga είναι στρατιωτικός ηγέτης του κινήματος της 23ης Μαρτίου (M23), ομάδας που δρα στη Λαϊκή Δημοκρατία του Κονγκό (ΛΔΚ). Ως ηγέτης του M23 (επίσης γνωστού ως Επαναστατικός Κονγκολεζικός Στρατός), ο Sultani Makenga έχει διαπράξει και είναι υπεύθυνος για σοβαρές παραβιάσεις του διεθνούς δικαίου, συμπεριλαμβανομένης της στοχοποίησης γυναικών και παιδιών σε ένοπλες συγκρούσεις, η οποία συνίσταται, μεταξύ άλλων, σε φόνους και ακρωτηριασμούς, σεξουαλική κακοποίηση, απαγωγές και αναγκαστική εκτόπιση. Επίσης, είναι υπεύθυνος για παραβιάσεις του διεθνούς δικαίου που αφορούν τη δράση του M23 κατά τη στρατολόγηση ή τη χρήση παιδιών σε ένοπλες συγκρούσεις στη ΛΔΚ. Υπό τις διαταγές του Sultani Makenga, το M23 έχει διαπράξει εκτεταμένες θηριωδίες εναντίον αμάχων στη ΛΔΚ.
                  Σύμφωνα με μαρτυρίες και εκθέσεις, οι μαχητές που ενεργούν υπό τις διαταγές του Sultani Makenga έχουν διαπράξει βιασμούς σε όλη την περιοχή Rutshuru κατά γυναικών και παιδιών, εκ των οποίων ορισμένα ήταν μόλις 8 ετών, ως μέρος της στρατηγικής εδραίωσης του ελέγχου της περιοχής Rutshuru. Υπό τις διαταγές του Makenga, το M23 έχει διεξαγάγει εκτεταμένες εκστρατείες καταναγκαστικής στρατολόγησης παιδιών στη ΛΔΚ και την ευρύτερη περιοχή, καθώς και φόνους, ακρωτηριασμούς και τραυματισμούς αρκετών παιδιών. Πολλά από τα παιδιά που στρατολογήθηκαν καταναγκαστικά ήταν κάτω των 15 ετών. Επίσης, έχουν υπάρξει αναφορές ότι ο Makenga προμηθεύεται οπλισμό και σχετικό υλικό κατά παράβαση των μέτρων που έχει λάβει η ΛΔΚ για την εφαρμογή του εμπάργκο οπλισμού, συμπεριλαμβανομένων των εγχώριων διατάξεων περί εισαγωγής και κατοχής οπλισμού και σχετικού υλικού. Η δράση του Makenga ως ηγέτη του M23 περιλαμβάνει σοβαρές παραβιάσεις τους διεθνούς δικαίου και θηριωδίες κατά αμάχων στη ΛΔΚ, ενώ έχει επίσης επιδεινώσει τις συνθήκες ανασφάλειας, εκτοπισμού και σύγκρουσης στην περιοχή.
               
               
                  12.11.2012
               
            
                  NGARUYE WA MYAMURO, Baudoin
               
               
                  Συνταγματάρχης Baudoin NGARUYE
               
               
                  1978
                  Lusamambo, Lubero, Λαϊκή Δημοκρατία του Κονγκό.
               
               
                  Στρατιωτικός ηγέτης του κινήματος της 23ης Μαρτίου (M23)
                  FARDC ID: 1-78-09-44621-80
               
               
                  Τον Απρίλιο του 2012 ο Ngaruye ηγήθηκε της ανταρσίας του πρώην CNDP (Εθνικό Κογκρέσο για την Άμυνα του Λαού), η οποία είναι γνωστή και ως Κίνημα της 23ης Μαρτίου (M23), υπό τις διαταγές του στρατηγού Ntaganda. Επί του παρόντος είναι ο τρίτος πιο υψηλόβαθμος στρατιωτικός διοικητής στο M23. Η ομάδα εμπειρογνωμόνων για τη ΛΔΚ τον έχει προτείνει στο παρελθόν προς υπαγωγή στον κατάλογο, το 2008 και το 2009. Έχει διαπράξει και είναι υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς δικαίου. Έχει στρατολογήσει και εκπαιδεύσει εκατοντάδες παιδιά την περίοδο 2008-2009 και κατά τα τέλη του 2010 για το M23. Έχει διαπράξει φόνους, ακρωτηριασμούς και απαγωγές, συχνά με θύματα γυναίκες, βασανιστήρια λιποτακτών του M23. Το 2009, ως μέλος του εθνικού στρατού (FARDC), διέταξε την εξόντωση όλων των ανδρών στο χωριό Shalio της περιοχής Walikale. Παρείχε επίσης όπλα, πυρομαχικά και μισθούς στις περιοχές Masisi και Walikale υπό τις άμεσες διαταγές του Ntaganda. Το 2010 οργάνωσε την αναγκαστική εκτόπιση πληθυσμών και την απαλλοτρίωση της περιοχής Lukopfu. Έχει εκτεταμένη συμμετοχή σε εγκληματικά δίκτυα εντός του FARDC, αποκομίζοντας κέρδη από το εμπόριο ορυκτών, γεγονός που προκάλεσε εντάσεις και βία με τον στρατηγό Innocent Zimurinda το 2011.
               
               
                  30.11.2012
               
            
                  KAINA, Innocent
               
               
                  Συνταγματάρχης Innocent KAINA
                  «Βασίλισσα της Ινδίας»
               
               
                  Περιοχή Bunagana, Rutshuru, Λαϊκή Δημοκρατία του Κονγκό
               
               
                   
               
               
                  Ο Innocent Kaina είναι επί του παρόντος τομεάρχης στο Κίνημα της 23ης Μαρτίου (M23). Έχει διαπράξει και είναι υπεύθυνος για σοβαρές παραβιάσεις του διεθνούς δικαίου και των ανθρωπίνων δικαιωμάτων. Τον Ιούλιο του 2007 το στρατοδικείο της Κινσάσα έκρινε ότι ο Kaina είναι υπεύθυνος για εγκλήματα κατά της ανθρωπότητας που διαπράχθηκαν στην περιφέρεια Ituri μεταξύ Μαΐου 2003 και Δεκεμβρίου 2005. Αφέθηκε ελεύθερος το 2009 στο πλαίσιο της ειρηνευτικής συμφωνίας μεταξύ της κυβέρνησης του Κονγκό και του CNDP. Το 2009, εντός του FARDC, διέπραξε εκτελέσεις, απαγωγές και ακρωτηριασμούς στην περιοχή Masisi. Ως διοικητής υπό τις διαταγές του στρατηγού Ntaganda, πρωτοστάτησε στην ανταρσία του πρώην CNDP στην περιοχή Rutshuru τον Απρίλιο του 2012. Φρόντισε για την ασφάλεια των εξεγερμένων εκτός του Masisi. Μεταξύ Μαΐου και Αυγούστου 2012, επέβλεπε τη στρατολόγηση και την εκπαίδευση περισσότερων από 150 παιδιών για την εξέγερση του M23, πυροβολώντας τα παιδιά που προσπάθησαν να δραπετεύσουν. Τον Ιούλιο του 2012 ταξίδεψε στις περιοχές Berunda και Degho για να κινήσει διαδικασίες επιστράτευσης και στρατολόγησης για το M23.
               
               
                  30.11.2012